
THUHMAHRUAI 


Ton lai khawvélah Шап inhriat thiam lohna tc, innghir- 
nghona te leh indona te hi a chhuak zing Ме a, a chhan 
ber engnge ni tia kan ngaihtuah chuan, hnam leh hnam an 
awmdán theuh te, an rilru put dàn theuh te leh hmasáng 
atanga an chanchin theuhte inhriatpuina a awm thin loh 
vàng a nih a rinawm а. Chuvángin inhriat chianna a darh 
theih nán, khawvél pum puia mihring réng réng chanchin 
zir a tüla ni. He lehkhabuah Шап hmasäng atanga tin 
lai thlenga ram tina mi chanchin kimtawia ziak in chhiar 
ang a, a tir taka kan máwlzia te, kan than zél dán te leh 
tin laia kan thiam säwt tákzia te a chuang vek ang. Mi 
hmingthang tam tak, lalte leh pasalthate, khawvél awmdán 
ngaihtuah chhuaktute Ich thil thar hmu chhuaktute, hla 
phuah thiamte leh thil mawi siamtute, záwlneite leh 
Pathian ngaihsak mite chanchin in chhiar ang a, tin, mi 
hmingthang ve lêm lo, väntläng mipui, ram tina mi 
chhiarsén lohte chanchin a tel bawk ang. 

Tün hnua khawvél siam thatu türte chu tün lai sikul 
naupangte in ni. He lehkhabu hi ngun taka chhiarin, 
hmasáng mite hmasáwn dánte lo hriain, kawng tha lo an 
lo zawh palh apiangte pelh dan zirin, Mizo nu leh pa fel 
tak nih ehauh tum lovin, khawvél pum pui atán khua leh 
tui tha nih tum ang che u. 

Zochháwni pa. 


THU AWMTE 


Bung Phé. 
1. Khawvéla mihring chanchin kan hriat 
hmasak ber thu. 
2. Nile lui kam véla finna lo chhuah dan. 
3. Tigris leh Euphrates lui kam véla finna lo 
chhuah vena. 
4. Mihring lo darh vél dán. 
5. Hebrai mi leh Hit mite. 
6. Aegean tuifinriat kama mi chéngte. 

KHAWVELA MIHRING 
CHANCHIN KAN HRIAT HMASAK BER THU 


Khawvél siam tirh ata tin thlenga hun réng réng hi 
hmun hnihah an then a; a then khatna chu mihringin an 
ziak thiam hmaa an chanchinte lehkhabua chuantir theih 
hauh loh lai a ni а, a then hnihna chu an ziak thiam tak 
avánga an chanchin kim taka an thlahte hriat atána an 
hnutchhiah theih hun lai a ni. He lehkhabua kan zir tür 
tam záwk chu ziak an thiam tawh hnu chanchin a ni ang 
a; amaherawhchu hmasánga an ziak thiam hma daih 
chanchin hriat theih tlémté a awm a, chu chu han sawi 
phawt ila. A then chu ni áwm taka kan rin mai te a ni 
ang a, a then erawh chu hmasánga miten an siam leh an 
hman thilte tin hnai lawka lei atanga an laih chhuah 
avánga kan hriat chiante a ni ang. 

Hmasánga khawvéla mi chéngte chu an lo máwl hle mai 
a. Silhfén siam chhuah nacháng hre lovin, saruakin an tal 
mai mai a; mei siam chhuah dán an thiam loh avángin, 
chaw an chhüm ngai lo bawk a; tin, hmanrua róng réng an 
neih loh avángin, in pawh an sa thiam lo va, pük te, thing 
kawrawng te awm nan ап hmang mai mai а. Ramsa ang 
maiin an khawsa a, ramhnuaiah ei tür an zawng an zawng 
mai thin a. 

Sa kawih tak tak an tam si a, an aia chak lo zäwk 
mihringte chu ei zova an tichimit lo hi a mak hle a. 
Amaherawhchu taksa lamah chak Jo mah sela, mihring hi 
ramsa aiin rilru lamah an chak záwk ve thung a, chuváng- 
in ва laka inhumhim dán an lo thiam thuai a. Invén nan 
lung hriam leh sarnh hriam an lo hmano я an aumna 

pükte kulh anga siam dan an lo thiam bawk a, tin, nakin 
deuhvah chuan mei siam chhuah dán te pawh an lo thiam 
leh zél a. 

Mei siam chhuah an lo thiam hi hmasáng miten hma an 
säwnna pawimawh tak pakhat chu а пі. Anthiam chhuah 
dán chu kan hre phák lo va; káwlphein thing a tihkan 
hlauh avángin an lo hria a ni thei; ni sain hnahthel ro a 
tihalh aváng a ni thei; a nih loh leh, tuemawin thingfák 
pahnih a nawh laiin khu hlekin a hmu a, tichuan a nawt 
а näwt а, a täwpah chuan a lo alh ta hlauh va, chuta tang 
chuan mei siam dan an lo thiam ta a nitheic. Engpawh 
ni sela, engtik laiin emaw hmasánga miten mei chhawr 
dán an lo thiam a, chu mi achinah chuan an khawsak dán 
chu a nuamin a fing вау ta Ме mai а. Chaw tui záwk an 
ei thei ta a; tin, thir te, dir te leh lei atanga laih chhuah, 
hriamhrei atán hman theih chi réng réng, ‘metal’ an tih 
te meia sawisak dán an thiam tak avángin, hmanraw chi 
tinréng an siam thiam a, an awmna tür inte pawh tha 
deuh takin an lo sa tan ta a. Chu mi hma atang réng 
pawhin intuam lum nána savun sin nacháng an hre tawhin 
а rinawm a, mei an пей tak avángin hriau tha vak lo an 
siam thiam a, sin tir savun te kha nalh deuh hlekin an 
thui kháwm thiam taa. Mei aváng bawkin bêl vuak pawh 
an lo thiam a; tin, meilum aiin váwt an tuar a lo nép 
avangin, an hrisél zàwk deuh pawh a rinawm bawk. 

Chu mi lai chuan an hnathawh ber chu ei tür zawn leh 
hlauhawm ata invén Ш a ni. Tin, hmanraw tha deuh an 
neih ták avánga hma an sáwn deuh hlek hnu chuan, hun 
&wl an nei ta deuh deuh va, mawi taka thil chei an ching 
fan ta a. An fei ming te an ker tial a, saruha siam an 
chemte fawng te pawh engemaw lemin an siam a; an bél 
vuakah te pawh thil lem an ziak а, an awmna pik pang- 
ah te s& lemte rawng hrang hrangin mawi takin an ziak 
bawk a. i 

Tin, hmasänga mite pawhin sakhua an nei vea. Pathian 
tak an hre lo va, khawvéla an hriat thiam loh leh an hlauh 
apiang an be mai thins, Ni awmdán khi an hriat thiam 
loh pakhat chu a ni а; ni а lan chuan a lumin a nuam a, 
ei tar thil a to duh bawk a; nimahsela ni a sat lutuk chuan 
a hrehawm a, thlai leh theite a vuai bawk thin a, chu- 
vángin a nuam táwka a ваб theih nan ni khi an be ringawt 
thin a. Chutiang bawkin káwlphe te, ruah te, khawpui ri 
te an be bawk thin a. Ramhuai te pawh an ring ve a, 
mitthi thlarau an hlau hlea. Inthawi pawh an inthawi fo 
thin a, acháng phei chuan mihring pawh inthawi nan an 
hmang а. Lam pawh an ching nasa Ме a, zuan vak vaka 
lámte hian thlawhhma a tithain an ring. 

Zawi zawiin an khawsak dán chu a lo danglam hret hret 
a. A tir takah chuan awm hmun nghet nei lovin, ei tir 
zawngin an vák an vák thin а. Sa pêl mi an ni a, achángin 
a mal tein, achángin a huho tein an ramchhuak a. 

Tin, nakin deuhvah chuan ramsa zinga sa thenkhat chu 
8 kawlh lo deuh tih an lo hria a, ran vulh an lo chíng ta 
а. An vulh thenkhat chu an ei a, a then inthawi пап an 
hmang a, a then chu thil phurah leh chuan nán an hmang 
bawka. Ran tam tak an vulh hnu pawhin sa pélin an la 
chhuak zeuh zeuh va; a til aváng пі tawh lovin an duh- 
záwng a nih aváng záwkin an chhuak thin a ni. Tin, savun 
an ngah avángin savun in an siam a, ran tlatna hmun tha 
zawnga an vah an vahnaah chuan an savun inte chu an 
chhawm zél a. Chutih lai vél chu Abrahama dam lai 
hun a ni. 

Tin, nakin leh deuhvah chuan an khawsak dán chu a lo 
danglam leh a, thlawhhma neih an lo thiam ta a. Leileh 
an thiam tak avangin ei tir zawnga vah vah a ngai ta lo 
va, awm hmun nghet an khuar a, a khua khuain an awm 
tan ta a. Chu mi atang chuan mahni puala ram hauh an 
ching ta а, а hnam hnamin ram пей an lo tum ta а. He 

lehkhabu in la zir tar zawng zawng hi khawvéla hnam 
hrang hrang an inküngkaih dán thu a ni deuh ber ang. 

He bung khatnaa kan sawi tak zawng zawng thil lo awm 
tir hian kum rei tak a duh a ni tih hriat reng tür a ni. 
Kan sawi tawh ang khán a then chu ni äwma kan rin mai 
te a nia. Bung danga kan la ngaihtuah tir erawh chu 
hmasánga mite ziak atang ngeia chiang taka kan hriatte 
a пі zäwk а, chutichuan hnam hrang hrang chanchin kim 
takin kan chhui thei tawh ang. 


BUNG 2 


NILE LUI KAM VÉLA FINNA LO CHHUAH DÁN 


Mediterranean tuipui chhak lampang ram in en chuan, 
Africa ram laia dil ropui tak atanga luang chhuak a, Sahara 
thlalér zau taka luang tlanga tuifinriat zuk fin lui lian tak, 
Nile lui chu in hmu ang а. A kam leh lam leh lam chu 
thlalér a nia. Chu mi lui chu kum tinin a kuang a liam 
thin a, hnáwl tam tak vaukamah chuan a hnáwl chhuak 
thin a, chu chuan a kam tuak ram chu lei tha takah a 
chantir a. 

Chu ram chu Aigupta ram, khawvéla finna lo chhuah 
tanna pakhat chu a ni. A ram chu ro tak a ni a, ram 
hnáwnge chhe mai tür ang pawh kha mawih bo lovin rei 
tak tak a awm thei thin a; chu mi aváng chuan an lo fin 
ohhuah dán te a chhui theih Ме mai a ni. An finna upat- 
zia hi hriat chian chiah a ni lo va, B.C. 4000 lai véla lo 
fing tan tawh Ме ni äwmin a lang a. 

Tin, hmasáng chanohin kim deuhva chhui theih nan, 
bung 1-naa an chanchin kan sawiten an la hriat chhuah 
loh, lehkha ziak hi an thiam a tal phawt a. Ziak thiamna 
hi thil mak tak leh tangkai tak a ni a, rilrua suangtuah 
tihlanna leh rei tak hnu pawha inhrilh theihna a ni si a. 

Amaherawhchu vawi leh khata han thiam mai mi a ni 10 va. 
Aigupta-ho pawhin an han bei tan dán kha a fel táwk lo 
hle mai. An thu sawi duh tilang türin a lema siam hi an 
han ching phawt mai à ni. Thu mal awmzia tihlan thliah 
thliahna siam ngaihna hre lovin, thu tluantling awmzia 
tilang thei nghàl milem an siam phawt a. Football inkhél 
laia thil lo awm thute ziak duh ang sela, a lemin an entir 
mai ang а. Tin, zawi zawiin tawng mal hrang hrang atán 
a lem hrang theuh siam an ching leh a, ‘thing’ ziak duh 
ang sela, thiug lem an siam a, 'sakawr' ziak dáwn ang 
sela, sakawr lem an siam mai a ni. 

Nimahsela chutianga tih dawn chuan, milem hrang hrang 
tam tak ziak a ngai a ni. Tichuan nikhua a lo rei deuh 
hnu chuan, chutiang aia awlsam zäwk, hawrawp mal an lo 
siam ta a。 Hawrawp tlémté chauh hmangin, thu mal pawh 
thu tluantling sei tak pawh a епііг theih vek si а, milem 
tam tak ziak ai chuan a awlzáwk Ше a ni. Amaherawhchu 
Aigupta-ho ziak dán chu a inpawlhsawp a ni a; a lemin 
thu mal tlingte entir nan an ziak bawk a, a lem ziak 
thenkhatte chu hawrawp anga hman a ni bawk a. 
Chutianga ziak chu puithiamhovin an chin hmasak avangin 
‘hieroglyphics’ (puithiam ziak) an ti thin a ni. Chutianga 
an thiam aváng chuan a пі, hmán lai Aigupta mite 
awmdán leh an khawsak dán chu a hnu lama miten kan 
chhui theih zél tak ni. 

Tin, Aigupta-hovin thil ropui tak pakhat an hmuh 
chhuah chu ‘metal’ hman dan thiam hi a ni. An metal 
hman chu dâr ngo leh dar sen inpawlh, ngén kan tih hi a 
ni. Chu mi hma zawng chuan hriamhreia an hman ber 
chu lung hriam leh saruhte a ni a; ching hmanruate chu 
mawl tak a nih avangin, an thil siamte pawh máwlté a ni. 
Metal-a hriamhrei an siam thiam hnu erawh chuan, lung 
briam mai an hman lai ai kha chuan thil an siam ropuj 
thei ta zäwk em ёта. Tün thlenga Іа awm reng, thlán in 

ropui tak, Pyramid an tih te chu an lo sa theitaa. Tin, 
mawihnai tak chu a ni lo nain, mihring awmna in lian pui 
puite pawh an din bawk a. Nakina an lo fin lehzual deuh 
hnu phei chuan, metal hriamhrei hmang bawkin in timawi 
tara milem ker an lo thiam leh zél a; tichuan Nile lui 
kamah chuan lal in leh biak in ropui tak takte mawi takin 
an ва thluah mai a. 

Tin, mi hausa tak lo chuan chutiang in ropui chu an sa 
thei si lo va, sumdáwn lam pawh an ti nasa hle tih a lang 
&. Khawmuallamah chauh ni lovin, tuifinriat lamah pawh 
sumdäwnna thil an thiar lütin an thiar chhuak thin a. 
Chuvángin an thlán in bangahte pawh chuan lawng lemte 
an ziak thliah thluah mai a. Thil lem siam leh ziak neuh 
neuh ngaina mi tak an ni a, an thlán in banga thil eng- 
emaw lemte leh an chungohánga thil lo awmte an ziak zél 
thin avängin, an khawsak dan te, an thiltih dán te, an 
infiam dán te leh an inchei dán te a chhui theih hle a ni. 
Nile luipui kamah chuan an thlán hmunte tün thleng 
pawhin an la lai chhuak zeuh zeuh zél a, chutah chuan 
kuang tha tak tak, tawih thei lova indahna te leh an 
bungraw siam mawi tak tak te pawh an hmu ohhuak thin 
a. Ching atangte chuan Aigupta-ho hi puan tah lamah te, 
bêl vuak lamah te, dárthlalang siam lamah te an fing 
hmasa a ni tih a hriat a ni; tin, chu chauh pawh ni lovin, 
calendar leh sawna siam thiam hmasa ber an ni tih kan 
hre bawk a. 

Hmán lai Aigupta mite chu sakhaw mi tak an ni a, 
pathian tam tak an nei a. Ra an tih, ni pathian chu thil 
engkim lo chhuahna bul leh an pathian zawng zawng pa 
leh mihring paah an ngai a. Tin, Osiris an tih chu Nile 
lui pathian leh mitthi roréltuah an ngai a. Mi an thih 
chuan, an thlarau chu an dam laia an thiltih ang apianga 
rel sak türin Osiris hnénah chuan an kal a, chu mi hnuah 
chuan an lo kir leh a, an ruang kha rawn luah lehin an 

ring a. Chutianga Шагал leh taksa a inzawm leh chuan 
mi nunga tho leh theiin an ring bawk a. Chuvängin thla- 
rauvin a luah leh tür ruang chu a chhiat loh пап an 
vawng tha а, tawih theih lohna ап hnawih a, thlán phui 
takah an thukru thin a. 

Aigupta mite hian milim din te leh in sak chauhvah hian 
thil an tiropui a ni lo va, sipai lam thuah pawh an ropui a 
пі. An sipaite chakna avangin, B.C. 1500 thlengin ram an 
la zél a, tichuan chu mi lai vél chuan an ram awp chuan 
chhim lama Nile lui kamte leh Tuipui Sen kam te, hmár 
lama Palestine ram te, Suria ram te leh Asia Minor ram 
thleng tea huam a ni. Chu mi hnuah erawh chuan chhiat 
lam an lo pan ta deuh deuh va, a táwpah phei chuan 
Persian Gulf-a luang lat Пири pahnih vêla chéng hnamten 
an rawn bei a, an rawn ngam ta a. 


BUNG 3 


TIGRIS LEH EUPHRATES LUI KAM VELA 
FINNA LO CHHUAH VENA 


Mediterranean tuipui chhak lam ram kan en leh chuan 
lui pahnih, Tigris leh Euphrates lui, Persian Gulf-a luang 
lit kan hmu anga. He mi lui pahnih kam vêl ram hi finna 
lo chhuah hmasakna hmun pakhat a ni уса. Aram hmár 
lam leh chhak lam chu tláng ram a ni a, à chhim lam chu 
thlalér a ni. Tin, chu mi lui pahnih inkár chu ram tha 
tak a ni a, tläng ram leh thlalér ramte ai chuan аут nan 
itawmtakani. Ram chénghnáwng tak, mihring duhzäwng 
jeh mamawh tinréng awmna ram a ni a; chuvángin chu 
mi ram inchuh chuan an indo phah fo thin a. Thlaler 
lama mite chuan an rün a, an hneh a; nimahsela nakin 
deuhvah chuan tláng mite chuan an la leh ta mai a. 
Chutichuan chu ram tha tak mai chu hnam hrang hrangin 
wn inluah chháwk an inluah chháwk mai a. 

A luahtu hmasa berte chu Euphrates lui kama khawpui 
ropui tak, Babulon an tih dintute an ni a, an khawpui 
hming chu an hnam hming atän an hmang nghäl mai a ni. 
B.C. 3000 hma kha chuan an la mawl hle mai a: tin, zawi 
zawiin Aigupta mite thiam ang, ziak dán te, in sak dán te, 
inawp dán te anni pawhin an lo thiam chhawm a. Amah- 
erawhchu an hmanruate a danglam ang bawkin, an thiam 
ve dán chu a danglam deuh a ni. Helehkhabu chhiar zélte 
ehuan chutiang chu a ni tih in hre chhuak leh thin ang a. 
An chénna ram theuh zirin, hnam hrang hrangte rilru put 
dán leh hma an sáwn dante chu a lo danglam hle thin a ni. 

Lehkha ziak thu hi ngaihtuah leh ila, Aigupta-ho ziak 
mawi theihna dán kha an rama hmanruain a zir a ni a. 
Nile lui kamah hian phairuang chi ‘ papyrus’ an tih hia 
tam mai a; chu chu Aigupta mite chuan lehkha atán an 
hmang a, а mam that avángin ziak leh milem han siam 
pawh а mawi duh bika ni. Tigris leh Euphrates lui kamah 
erawh hi chuan phairuang a awm ve lo va, chutichuan 
Babulon mite chuan bellei phék hi lehkha atán an hmang 
а. Bellei a la ném laiin, thil engemawin an nem khuar a, 
a ro hnu chuan tlo khat chuan tlo ve tak a ni. Amah- 
erawhohu Aigupta mite thil ziak ang chuan a mawi ve 
thei lo va. 

Tin, Babulon ramah hian lung pawh a awm hauh lo va; 
chuvángin Aigupta-ho sak ang lung in ropui takte an sa 
ve thei lo va, leirawhchanin an sa záwk thin a. An sak 
ve dán chu a chhipah hian an tiang zuih zél a, sáng tak 
takin in hranpa inchherchhuan ang tak maite hian an sa 
thin a ni. 

Chutichuan an ram awmdán avángin danglamna awm 
bawk mah sela, Babulon-ho hian Aigupta mi ang bawkin 
hma an sáwn 26] а. Inawp dan fel takanneivea. Hmän 
lai dàn bu, tûn thlenga kan Іа kawi zawng zawng zinga 
hlui ber chu B.C. 2100 lai véla Babulon lal ropui tak 

Hammurapia siam a ni. Tin, Aigupta mi ang bawkin 
sakhua an din chhuak ve a. Sumdäwn te, lo neih te, 
sahmul puan tah te pawh an lo thiam chhawm ve zél a. 
Amaherawhchu Hammurapia thih hnu lawkin tláng mi, 
mi kawlhsenhovin an zuk rün a, an finna te chu an tihbo 
sak ta a. 

Kum rei fe hnuin Euphrates leh Tigris lui kam vél 
atang chuan finna гори tak dang а lo chhuak leh a. Chu 
mi finna lo chhuahna bul chu Babulon a ni lo va, hmár 
lam deuh fe Assuria rama Ninevi khua atangin a ni záwk. 
Assuria mite chu nunchhe tak leh indo duh mi tak an ni a. 
Ngén aia chang záwk, thir hriamhrei hmang hmasatute an 
ni bawk a. Ram zau tak an la a; thlang lamah chuan 
Asia Minor thlengin, chhak lam leh hmár lamah chuan 
Media ram su tlangin Caspian tuifinriat thlengin, chhim 
lamah chuan Mediterranean chheh vél ram Nile lui thlengin 
an la a. Chutichuan an khawpui pakhat Damaska atanga 
sumdáwn ching nasa tak Suria-ho te, Palestine rama lit 
Hebrai-ho te, ropuina lama lo chuai tan tawh Aigupta-ho 
am pawh an ngam tel bawk a. Chiing lai chu indo hrát 
ak tak, Sargona II-na te, a chanchin Thuthlung Hluia an 
tiak ve Senakeriba te, Asurbanipala te lal lai a ni. 

Ching ram zau tak enkawl fel theih nan chuan dak fel 
akin an siam a. Thil siam lam leh in sak lam leh lehkha 
hiam lamah pawh an duai lo hle mai. Khawpui lian tak 
ak te, lal in ropui tak takte an din a. Ching lal in kalna 
‘awng sir ve veah inhmatawnin a chanve mihring a 
hanve rante hian lung milim lian pui puite an siam a. 
“in, in bangahte chuan indo lai lem te, sa zim lai lem te, 
n pathian leh an lalte lem te an ziak chiai chuai mai a ni. 

Assuria-hovin indo lam an uar lutukna lamah thil dang 
n ngaihthah a, chu chu an tlawm tanna bul a lo ni ta 
iwk a. Thlalör lama chéng mi, Kaldai-hovin B.C. 606-ah 

n hneh ta a, Ninevi khawpui chu an la ta a. Tichuan 

Babulon chu ching lai vél rama finna lo chhuahna khurpui 
a lo ni leh ta a. Kaldai lal Nebukadnezara lal lai chuan 
Assuria mite hnuaia an awm lai ai mahin in sak lam leh 
milim din lam te an tiropui zäwk. 

Kaldai miten finna lama an thil hriat belh ber chu arsi 
chanchin hriat thiamna hi a ni. Arsi chanchin an ngaih- 
tuah duhna chhan chu thil lo la awm tür hriat liwk 
theihna a nih an rin váng a ni ber a, chutia arsi chanchin 
an hriat chhuah chu nakinah chuan Grik-hovin an chhun- 
zawm a, tün lai mite pawh hian tün thlengin an la chhawr 
zéla. Tin, Kaldai-ho hi arsi chét vél dán chhui chhuak 
hmasatute chauh an ni lo va, Equator chu degree 360-a 
then dán hre chhuaktute an ni bawk a. Amaherawhchu 
an ropui rei mang lo; Ninevi an lák hnu kum 60 vélah an 
lo tlàwm ve leh a, B.C. 539-ah chuan Persia lal Kura chu 
Babulon-ah a lát a. 

Mihring réng réng hi chipui hrang lian tak takah an 
then a; tin, chúngte chu an then sawm leh a.  Assuria mi 
te, Babulon mi te, Kaldai mi te, Arab mi leh Juda mite 
nén hian Sema thlahah an ruat vek a, B.C. 530-a Babulon 
khuaa lit Persia-ho erawh chu chipui dang atanga lo 
chhuak an ni a. Chu chipui chu mihring chanchin bul 
ohhuiin, mi pawimawh tak an lo nih avángin an lo chhuah 
vena bul tak chu chhui leh rih ila. 


BUNG 4 
MIHRING LO DARH VÉL DÁN 


Khawvéla hnam hrang hrangte hian tên laia an chénna 
ram theuhte hi hmasáng atangin an luah reng zêl kher lo 
va. Achäng changin miin an awmna hmun ап suan thin a, 
chu mi aváng chuan khawvél pum pui hian a lo danglam 
phah thin а. Ап insuan dán chu chhak lam atanga thlang 
lam panin a ni deuh ber thin a, nimahsela an kal dàn 
chiah chu hriat a ni fo kher lo va. 

A nih, mite hian engahnge an awmna ram chhuahsana 
ram dang daiha an insuan duh thin le? A vang hrang 
hrang a awm a, nimahsela an insuan duhna chhan bulpui 
ber chu ei tür an tläkchham thin ving a пі. Тар lai Шап 
khawii ram emaw a intodelh theih loh chuan rélin emaw, 
lawngin emaw ram dang atangin ei tür a lak luh theih a; 
nimahsela rêl leh lawng a awm hmain chutiang chuan a 
lak luh theih loh va, mi an pun avänga an awmna ramin 
a däwl zawh loh chuan, ei tür zawngin an väk an vák mai 
thin a. Chuväng tak chuan a ni, thlalér mi leh tláng mite 
khán Tigris leh Euphrates lui ruam ram tha tak chu an 
luah duh ni. Chüngho chu Sema thlah an ni kan tih tawh 
kha. Tünah hian chipui dang, Aryan-ho an tih chanchin 
chhui kan tum leh a. 

Ап chanchin kan sawi tawh, B.C. 539-a Babulon khawpui 
latu Persia-hote chu Aryan chi an ni a; tin, tim lai Europe 
hnam zawng zawngte leh India rama mi tam ziwkte pawh 
hi Aryan-ho thlahte an ni ve a. A tir taka an awmna chu 
Asia ram lai tak India hmár lampang khawii lai hmun 
emaw a пі а. Chuta tang chuan ram tinah an darh ta а. 
Ho khat chu Russia ram kal tlangin Europe ram thlang 
lamah an darh a; Celt-ho chu Britain ramah an lit a, 
Teuton-ho chu German ramah Шап an 10% а. Grik-ho chu 
Aegean tuifinriat vêl ramah an lit a, thenkhat chu Italy 
leh Spain ramah an 106 a. Tin, kan sawi tawh ang khan 
tam fe chu India ramah hian an lit a. Amaherawhchu 
tum khata aruala pém chhuak veka héng ramahte hian lo 
lit an ni lo va. 

Ho khat chu chhim thlang lam Persian Gulf lamah an 
Ка] a. Chu mite zinga langsár ber chu Medai-ho an ni a. 
Persian Gulf leh Black Sea inkár tlàng sáng pui pui ram 
zau tak chu an luah a, chuta tang chuan an ram thenawm 
Assuria mite an rün zut mai a. Persia ram hi Medai-ho 
ram awp chhim lam biala mi chauh а пі a; nimahsela 

B.C. 560-ah Persia lal Kura chuan anmahni awp thintu 
Medai-ho a han bei a, a han hneh ta miala. ‚Tin, thlang 
lam а hneh leh zél hnu chuan chhak lampangah a lêt leh 
a, Kaldai ram Nebukadnezara lo din chu a hneh leh a. 
Tin, ram dangte pawh a la zél a, B.C. 500 véla a ram lákte 
chu chhak lamah India ram thleng te, chhim lamah Nile 
lui dung zawhin thui tak thleng te, thlang lamah Europe 
ram thleng hial tein a ni a. 

Tichuan Assuria-ho ram awp ai mahin a zau zawk a ni. 
Tin, an inawp dán pawh kawng thenkhatah chuan a fel 
züwk bawk a, an awp hnamte chuan an thuhnuaia awm 
nuam an ti hle hlawm a. Lalber awpin an awm a, tin, 
ram then awptu tür lalber chuan a ruat zêl a. Héng bial 
awptute hian thu an nei mang lo va, ram pum pui chu 
lalberin a thu thuin a awp vek a. Chutiang inawp dan, 
tumah rawn ngai hauh lova, tuma hnial theih hek lohva 
lalberin a thu thua a awp chu “Despotism” an ti 
thin a. 

Persia-ho hian lehkha lam leh thil siam lamah chuan 
hma ап sáwn mang lo va. Lehkha lamah chuan Kaldai-ho 
lehkha an hmang a, tin, thil siam lam leh themthiam lam 
thuah chuan an ram láka mite thiam an la mai a ni. 
Rorél dán lamah erawh chuan hma an sáwn nasa hle mai. 
Tin, kawng lam te tha takin an siam a, sumdáwnna leh 
ram lik zau theih nán lawng tam tak an siam bawk a. 
Tin, tangka siam thu kan ngaihtuah leh chuan, a siam 
ohhuak hmasa bertute chu China-ho hi an ni a; tin, Asia 
Minor rama Grik awmte hian B.C. 600 lai vélah sumdáwn 
nán tangka te hi lo siam zeuh zeuh tawh bawk mah sela, 
Persia-ho hi thlang lam rama tangka siam chhuaktu hmasa 
ber tih theih an ni. Lal Daria I-na hian a ram pum puia 
hman atán rangkachakin tangka a siam a, a ram then 
awptute erawh chu anmahni bial theuhva hman atán 
tangkarua ohauhva siam a phal a. 

Tangka hman hi hmasáwnna ropui tak a ni. Tangka 
awm hmaa ШЫ inlei dán chu bungrua leh bungrua in- 
thlengtawn % пі а. Aigupta-ho pawh an sumdáwnin 
chutiang chdan an inthleng ve bawk a; tin, achángin 
rangkachak belválkual rit takte pawh tangka ang deuhvin 
an hmang bawk a. Tin, nakin deuhva tangkaa chher 
nacháng an lo hriat hnuah chuan, thil inlei leh hralh a lo 
awlsam ta a. 

Persia-ho sakhaw biak dán hi a tha ve fu mai a, an 
ngaih dán thenkhatte chu Judaten an täwm a, Kristian 
sakhuaah pawh a then chu а tel ve a пі. Ап гата zäwlnei 
Zoroastera chuan, “Pathian tha pakhat a awm а, a hming 
chu. Ormuzda a ni 8; ani chuan ramhuai lal Ahrimana chu 
a do reng a, mihring tupawhin an duh záwk záwk chu an 
dopui thei a; tin, an dam laia an thiltih zir ang zélin, an 
thih hnuin an chungah rorélna a awm ang,” tiin a zirtir 
thín a. 

Persia-ho hi Europe ramah lüt tlang thei phei sela, an 
thiltih nasat türzia chu hriat phäk а nilo. B.C. 500 hnu 
lawkah chuan luh pawh an tum ngei a; nimahsela Grik- 
hovin an lo dang ta tlat mai a. An dan dán chanchinte 
chu famkim deuhvin kan la zir leh ang. 


BUNG 5 
HEBRAI MI LEH HIT MITE 


Aigupta ram leh Babulon inkärah hian Palestine ram a 
wm a, chutah chuan B.C. 1400 hma lam mahah khán 
inna а lo chhuak уе tawh a. He ram hi hnam hrang hrang 
am fein an lo luah tawh a, chüng hnam hrang hrangte 
hu hming pakhat vuabin Kanan-ho an ti thin a. Lo nei 
ai an ni a, an khuate chu kulh nghet takin an hung thin 

Mahni hmun theuhvah pathian an nei а, an pathian 
hu Baala an ti theuh mai a. 
I 一 3 

В.С. 1400 leh B.C. 1200 inkâr vélah hian chhak lam 
thlalér ram atangin Hebrai hnam an lo lit vp a. Kanan 
mite nén hian an indo an indo thin a; tichuaf zawi zawiin 
Kanan ram chu an luah zau deuh deuh va, &wmhmun an 
ngheh tial tiala. Hmär lampanga Hebrai-ho awmte chuan 
Kanan ram mite nun dán an la nual a, puan in maia awm 
tawh lovin, lung inte an sa a, Kanan mite nén nupui 
pasalah te an inneihtawn a, an sakhua te pawh an táwm 
ta deuh nual a. Tuifinriat kam vélah chuan Philistia-ho 
an tih hnam dang an awm leh a, chüngho nón chuan 
Hebrai mite chu an indo fo bawk thin a. 

Tiohuan Hebrai-ho hian B.C. 1000 lai vélah Palestine 
ram hi an luah nghet chauh a ni. Nimahsela Davida dam 
lai khán an véla an hmélmate chu an ngam vek tawh a, 
lal ropui tak hovin khawpuiahte awmhmun an lo khuar 
nghet tawh a. 

Palestine ram hi ram chönghnäwng tak a nih aväng leh 
ram fing tawh Aigupta leh Babulon ram inkára awm a nih 
avängin, sumdáwnna hmun remohang tak а ni. Chuváng 
chuan Solomona pawh lal hausa tak a lo nih tak kha. 
Lawngte a siam a, sumdáwngte a tir chhuak a, a ram kal 
tlang man chhiah te a chawitir bawk a, ram hla tak tak 
atanga hriat thamin, a hausakzia leh a ropuizia chu a Ic 
thang ta a. Amaherawhchu rorélna lam thuah a khirh 
deuh va, tichuan a fapa lal hnu lawkin Palestine ram h 
hmun hnih, chhim leh hmárah lal hrang neiin an lo inther 
ta a. 

Sumdáwn lam thuah hmun remcháng tak a ni ná a. 
indo lam thuah Aigupta leh Assuria miten an karcheh tla! 
avángin, a muanawm lo reng fo mai a ni. Chutichuan lel 
lam leh lam tlawn vêl hi an tán a tal fo thin a; chutiang 
thuah chuan a manganthläk hie mai. Tin, B.C. 722.al 
Assuria-hovin hmár lam ram chu an titláwm а, a mite chi 
salah an hruai chiam a; chhim lam ram erawh kha chi 

35 

Assuria-ho faté angin an awm rih a, mahse kan sawi tawh 
angin B.C. 606-ah khán Kaldai-hovin Assuria ram an läk 
sak a, tin, B.C. 586-ah chuan Hebrai chhim lam ram pawh 
chu an la tel bawk a. Chutichuan Hebrai-ho chu Babulon 
ramah salah an tang reng a, nimahsela B.C. 539-a Persia 
lal Kuran Kaldai-ho a hneh ve thung aváng khán, Jerusa- 
lem-a an kir leh à phal sak a. Hebrai-ho ram chu a han 
ding chhuak leh teng teng a, mahse rei lo teah Rom sawr- 
kárin an la leh ta mai a. 

Sawrkár lam thuah chuan Hebrai-ho pawimawhna sawi 
tham a ni lo va, sakhaw lam thuah erawh chuan Pathian 
tak betute an nih avángin khawvéla mi zawng zawngte 
tán thil гори! tak rochun tür siam chhuaktu an ni. Thu- 
thlung Hluiah hian an Pathian pawm dán chu a chuang a. 
An Pathian chu Yahweh (Jehova) an ti a. A tirah chuan 
anmahni hnam Pathian chauh angah an ngai a, Pathian 
kawlh tak, thikthuchhe tak, sual hlek pawha mi hrem 
thuai mai, hmélma chunga phuba la thuai mai duh mi 
niin an ngai thin a ni. 

Tin, zawi zawiin an ngaih dán chu a lo danglam a, indo 
duh Pathian ni lovin felna ngaina Pathianah an lo ngai ta 
а. Judai ram Assuria-hovin an rawn bei pawh khán Isaia 
chuan Judate chu an sual avángin, Yahweh chuan Assuria 
mite chu hremtu atán a rawn hmang a ni tih a zirtir a. 

Babulon rama sala an tán lai khán Pathian an ngaih 
dán ropuizia chu a lo lang lehzual a ni. Mangang taka an 
awm lai a nia; an Pathian chuan hum zo ta lova, anmahni 
ram hnehtute pathian chuan Yahweh chu hneh ta ni 
áwmah an ngaih lai tak a nia. Chutih lai tak chuan a 
hming hriat loh zäwlnei pakhat a lo awm a, a thu zirtit 
chu Thuthlung Hluia Isaia bu kan tihah hian a awm a. 
Ani chuan Hebrai-te hnénah chuan Pathian pakhat chauh 
а awm a, khawvél pum pui chunga roréltu leh thu neitu a 
nihzia te, Pathian tihbaiawm ni lovin Pa ngilnei tak, а 

mite a hrem pawha a huat vang mai mai ni lova, an that 
záwk nana hrem thin a nihzia te a zirtir a. Chutichuan 
Hebrai hnam hi Pathian pakhat chauh a awm tih ring 
hmasa ber ап пі. Ап záwlneite chuan sual ngaihdam nana 
inthawi mai mai a sáwt lohzia hrilhfiahin, mite sim türin 
an säwm thin a.. Isaian, “In inthawina zozai hi ka tán 
engnge a tangkaina awm? Bawngpate leh berám note leh 
kélpate thisenah pawh ka läwm lo ve. Insil ula, intifai 
rawh u; sual tih hi báng tawh ula, thil tha tih zir tawh 
rawh u," tia a zilh thin chu Hebrai sakhuain a zirtirna 
zinga hlu ber a ni a. 

Palestine ram hmár, Asia Minor tláng ramah chuan 
hnam гори! tak, Hit mi an lo ding chhuak a. An thu ziak 
dán tuman an la hriat chhuah hauh loh avángin, an chan- 
chin hi Assuria leh Aigupta mite ang kha chuan ohhui si 
вё theih a ni ve lo va, nimahsela tlóm azäwng chu hnam 
dang, Aigupta-hote, Babulon-hote leh Hebrai-hoten an 
chanchin an ziak atang hian kan hre thei a. B.C. 2800 
lai vélah chuan Asia Minor-ah hmun hrang hrangah an 
awm a, tin, zawi zawiin an Боба Hattian a hruai kháwm 
a, ram zau tak awhin an lo awm ta a. An váng lai tak 
chu B.C. 1200 hma lawk kha а ni a; chu mi hnuah chuan 
Europe chhak lampanga vák vak thin. Aegean rama 
chutih laia lit mökte chuan an rawn titlàwm ta a. 

Hit mite hi B.C. 2600 atanga B.C. 1200 thlengin hnam 
pawimawh tak an ша. Asia ram atanga Europe ram rin 
tumtute lo dangtu mai pawh an ni lo va, chhak lam leh 
thlang lam ram insumdáwntawnna kawng pawimawh tak 
an ni bawk a. Bellei lehkha an laih chhuah thenkhatah 
ohuan Babulon-te leh Aigupta mite néna an inhmantawn 
dán leh sum an indáwntawn dán te a lang a. Bellei 
pakhatah chuan Pharaoa tán lawnga thir an phurhsak thu 
a chuang a. Hit-ho hi Assuria mite ai mahin thir hriam- 
hrei hmang hmasa záwk an ni maitheie. Milim din leh in 

sak lam te an thiam ém ém bawk а. Assuria miten milim 
ropui tak tak an din te pawh kha Hit-ho thiam an lik 
chhéwn а ni áwm e. Hit-ho sülhnu, tan hnaia an hmuh 
chhuah thar han ngaihtuah hian, hmán lai miah chuan mi 
pawimawh tak an ni ve ngei mai tih a hriat theih a. 


BUNG 6 
AEGEAN TUIFINRIAT KAMA MI CHÉNGTE 


Tan hma lama an chanchin kan chhui tak zawng zawngte 
kha Africa ram emaw, Asia ram emawa chéngte an ni a. 
Tünah hian Europe rama finna lo chhuahna kan chhui ve 
thung rih dawn a ni. Kum rei tak ohhüng chu Grik-ho hi 
Europe rama hnam fing hmasa bera ngaih an ni thin a; 
nimahsela Grik-ho hi hnam khat tia sawi tham an nih hma 
daihin Aegean tuitinriat kam vél leh a thliarkára mite hi 
hnam fing an ni tawh tih hriatna an hmu chhuak thar a ni. 

Aegean tuifinriata thliarkár lian ber chu Kret thliarkár 
iia nia. В.С. 4000 lai vélah pawh hian Kret thliarkära 
nite hi fing tak an lo ni tawh pang áwm e. Tin, an fing 
elh telh a, B.C. 2500 vélah sawrkar chak tak an lo ni tawh 
u an hmun pui atän thliarkár hmár lampanga Cnossus 
awng chawlhna khaw pakhat chu an hmang a. Tin, 
hutih lai vêl chuan a ramin а zir êm avángin, Kret 
hliarkára mite hian sumdáwn lam an uar hle bawk a. 
\igupta leh Babulon mite ang bawkin ziak an thiam ve a. 
in ziakna chu papyrus emaw, bellei phék emaw a ni lo va, 

lum tha tak an rawh chang a, chutah chuan an ziak thin 
Amaherawhchu an hawrawp awmziate chu tuman an 
; hriat chhuah loh avángin, an thu ziakte chu tün thlengin 
hlin theih a ni lo va. An hawrawp thenkhat zawngin 
igupta mite hawrawp a ang hle na a, Aigupta mite ta an 
К chhäwn mai chu a ni lo. 
B.C. 1600 laiah khán Kret mite finna hi Aegean ram 
wng zawngah hian a lo дать tawh a. Europe ramah 

pawh khawpui pawimawh tak, Mycenae khua an din a. 
Tin, Asia Minor ram thlang lampangah sumdáwnna khaw 
ropui tak, Troy khua an tih thin hi an lo din bawk a 
Ching khuaa mite chuan Suria te, Asia Minor te, Sicily te 
Sardinia te, Spain te nón hian an insumdäwntawn thin a ni 

B.C. 1500 leh B.C. 1400 inkár vélah hian Kret mite 
chuan ran an táwk a, a rüntute chu Mycenae mite an ni 
áwm e. Chu mi hnuah chuan Aegean miten Cnossus a 
mahin Mycenae hi khawpui berah an hmang ta záwk a 
An fin dán chu an lehkha ziak atanga chhui theih ni k 
mah sela, an thil siamte hian an fing hle a ni tih a tilang a 
ni. An bélsiam pangah chuan pangpár lem te leh rannung 
leh sa lem te mawi tak tak an siam а. Tin, hlum chauh п: 
lovin, tangkarua te leh rangkachak te pawhin bél an sian 
а, a pangah thil nung lem mawi tak takte an siam a. Ar 
bangahte pawh thil eng engemaw lem an ziak del dul ma; 
a, tin, saingho te, sailungvär tein milem mawi tak tak an 
siam thin. Anlalin pindan sak zau dán leh kailêwn siam 
dán hmangte chuan an themthiamzia chauh a lantir lo va 
hun laihäwl véla mite ai chuan hrisélna lam thu pawh ar 
hre záwk a ni tih a tilang bawk a ni. 

B.C. 1000 hma hian Aegean-ho ramah chuan rüntute an 
lit vak vak thin а. Ching rüntute chu Grik mite an ni a. 
chutih lai chuan mi máwl tak an la ni a; tichuan an máw. 
ém avángin, Aegean mite finnate chu an tihbo sak vek 
deuh thaw a ni. 

Aegean mite hi tuifinriat kama an chón avángin, ar 
ropui phah a ni. Chutiang bawkin hnam dang pakhat 
Sema thlah Phoiniki mite pawh hian an ropui phah ve a 
Anni chu B.C. 2000 hma chuan thlaléra chéng an пі a, nakir 
deuhvah chuan Palestine hmár lamah an lo lat a, tuifinriat 
kam vélah chuan awmhmun an khuar nghet a, tuifinriata 
zin vél an ching ve ta a. An khawpui Tura leh Sidon 
atangin lawngin Mediterranean thlang lampangah thui tak 

tak thlengin an kal a; Gibraltar kal tlangin Africa ram leh 
Britain ram te pawh hi an zu thleng a, rángva an zuk lei 
thina. Anni pawh chu Kret mi anga sumdáwn leh them- 
thiam lam thil ti mi tak an рі а. Amaherawhohu an thil 
thiam chu anmahni tih chhuah meth chu a ni lo va, mi 
dang dang laka an lák chháwn te a ni a; Aigupta leh 
Assuria mite atang hian an paw chhuak ber a пі áwm e. 

Thil thiam lama an hmingthanna pakhat chu rawng chi 
hrang hrang siam thiamah hian a ni. Solomona pawhin 
Jerusalema biak in sa atán leh lawng tuk saktu atán an lal 
Hirama hnénah mite а dila. Ching lawng chuan Aegeanho 
finnate tibotu, Grik mite hnénah an sumdáwng a; ching 
atang chuan Grik-hote chuan an lo fin phah ve а. Them- 
thiam lam chauhvah ni lovin, lehkha lamahte pawh an 
thiam chu an la a, an hawrawpte pawh an täwm уе mai a. 
Tin, nakin deuhvah chuan Grik mite lak atangin Sáphovin 
an la chháwng leh a; tin, Sápho lak atang chuan keini 
Mizote pawh hian kan la chháwng leh zél a. 

Phoiniki-ho hi lawnga sumdáwn leh sumdáwnga vah vél 
chauh an ching a ni lo va, ram danga awmhmun khuara 
sumdáwn te pawh an ching bawk а ni. B.C. 600 hma mah 
khán Aigupta ramah te, Africa hmár thlangah te, Spain 
ramah te, Sardinia thliarkárah te leh Sicily-ah te awmbmun 
an khuar a; nimahsela chüng zingah chuan Carthage khua 
chauh lo chu chanchin nei tham а аула lo ve. Carthage 
erawh hi chu khaw ropui tak a ni a, nakin deuhvah phei 
chuan Rom sawrkár meuh pawh ngam tumin rei tak an 
do va, an ngam thelh nghe nghe a. 


BUNG 7 
GRIK-HO LEH AN INAWP DAN 


Persia-ho an chanchin kan sawi tawhte kha Aryan 
hnam an ni tih kan hre tawh a. Aryan hnam zinga mi 
pawl dang pakhat chuan thlang Jam an pan phawt a, tin, 

chhim lam panin tana Grik ram kan tihah hian an lat a. 
A lat hmasa páwlte chu B.C. 2000 hnu lawka lêt an ni a. 
Ching lai chuan an la fing lo hle mai a, lehkha lam te 
pawh an la thiam loh avángin, an chanchin ziak sa chhui 
tar engmah a awm lo va; chuvángin an chanchin bul lam 
chu hriat theih a ni meuh lo va. Tin, B.C. 1200 lai vélah 
khan an lo darh zau vak a, Aegean mite kha an hnawt 
darh ta a, a then chu Asia Minor ram fém lamah te an 
awm ta a. Тіп, lawng siam te an lo thiam bnuin, Grik-ho 
chu an lo darh zau lehzual tà а. Kupra thliarkärah te, 
Aigupta ramah te, Spain ramah te, France ram chhim lam- 
ah te awmhmun khuarin an inzam thluah mai a; Black 
Sea vélah chuan khawpuite an din hlawm a, Italy ram 
chhim lam tluan leh Sicily zau fe chu an luah bawk a ni. 
Chutichuan Grik-ho kan tih hi tin lai Grik ram ngawt 
luaha, hnam khata inbáwkkháwm angin kan ngai tür а ni 
lo va. Hnam khat an ni lo rêng rêng а, sawrkár khatin an 
awm ngai bawk hek lo. Khawpui hrang hrangah, rorélna 
hrang hrang neiin an awm a; khawpuia miten an chheh 
vél rama mite ro an rél sak theuh bawk thin a. Tichuan 
khawpui leh a chheh vél ram chu “state” an ti a; state 
pawimawh ber pathumte chu Athens te, Sparta te, Thebes 
te an ni. 

Ching khawpui hrang hranga mite chu an initsiktawn 
a, tléma han ropui deuh bikte chu an tai rawn zél thin a. 
Nimahsela khawia awm pawh ni sela, Grik mi an nihna 
chu an inhre ran mai a, unau angah an inngai tlat mai a, 
hnam dang chungah an indah a, hnam dang chu awze mi 
an ti vek mai a ni. Chutichuan Grik-ho chu hmun tinah 
awm darh mah sela, tawng hmun khat hmang, hnam in- 
duh tak mai, thu ngaih dán ang khata ngai, tih theihzäwng 
inang an ni а. 

Khawpui an neih hma leh state-a an insiam hma pawh- 
in , Grik-hote chuan lal an nei teuh mai a, nimahsela an in 

leh lo leh an inchei dán te a nau &m avängin, lal tih tür 
pawh an ni meuh lo va. Aigupta lal leh Assuria lalte 
erawh kha chu mi ropui tak leh hausa tak an nia. Ching 
Assuria leh Aigupta lalte chu achangin an sualin an tawrh- 
hlelhawm ëm thin avängin, mipuite chu an hel thin a, lal 
sualte chu an bán thin a; nimahsela lal vékin an thlák leh 
thin a. Grik-ho erawh chuan an lal téte chu tlaktlai lova 
an hriat hnu khán an bán vek a, vántláng rorél dán an 
tichhuak a. Chutianga state tinin mahni ro an inrél chu 
khawvéla mihring réng réngte tána inawp dán thar an 
hmu chhuak a ni a, chu chu ‘democracy’ kan ti thin a. 
Amaherawhchu Grik-ho democracy chu tin lai democracy 
nén a inang lo deuh уа. Grik-ho rorélnaah chuan bawi ni 
lo tawh phawt chu an tel vek a, thu ngaihtuah tür awm 
apiang an ngaihtuah ho va, an tithlu ho thin а. Тап lai 
стау hi chuan mi kan tam tak em em avángin kan zavaiin 
kan tel thei vek lo va, palai kan thlang a, rorélnaah 
chuan palaiho chauh an tel a, mi zawng zawng ai an awh 
thin a. 

Chutianga Grik-hovin ro inrél din lama hma an sáwn 
nasat lai tak chuan, Persia-ho hian an zu bei ta thut mai 
а. Vawi thum lai an bei a, an bei hmasakna ber chu B.C. 
492 а пі а. Chu mi tum chuan an hlawhchham hlauh mai 
a. A dawttu chu B.C. 490-ah a ni a, chu mi tum chuan 
Grik state pahnih, Athens leh Plataea miin Marathon 
indonaah anlo danga. A vawi thumna B.C. 480-ah chuan 
an hneh deuh thaw a ni. Sparta pasalthate chuan an lal 
Leonidas-a hova Thermopylae leisekawtah lo dan an tum 

‘a, nimahsela Persia-hovin an tichimit vek a; tichuan 
Athens khaw thlengin an kal a, an hal leh nghäl a. 
Nimahsela B.C. 490 leh B.C. 480 inkär vélah chuan Athens 
mite chuan lawng tam tak an зат a, chüngte chuan 
Salamis indonaah Persia mite chu an hneh a. Tin, khaw- 
mual lama Plataea-a an inbeina lamah pawh an hnch leh 

a; chu mi tum chu an hneh zawhna a ni a, Persia-ho lakah 
chuan an rälmuang ta chiah a. 

Tin, chu mi hnu kum 150 chhüng chu, chu state ropui 
ber pathumte chuan Grik-ho chu sawrkár pakhata siam 
tumin an beitheuh va. Athens mite hian an han bei phawt 
a, sumdéwn lam leh tuifinriata indo lama thiltithei ber an 
nih avángin. Nimahsela state danga Grik mite chuan an 
itsik a; Sparta-ho anmahni ro inréla awm bán duh hauh 
lote chuan an itsik zual a, chuvángin an tum ang chuan 
Athens mite ohuan an tithei meuh lo va. Tichuan Sparta- 
ho nén hian геі ngial an indo va, chu mi an indona hmingah 
chuan ‘Peloponnesian indona’ an ti a ni. Athens-hote hi 
tui lama an chak ohhüng chuan an tang thei Ме mai a; 
mahse B.C. 405-ah chuan an lawng rual chu Sparta-hovin 
an lo tihchhiat sak ta hlauh mai a, Athens khawpui chu 
an la a, tichuan Sparta-ho chu an Jo chungnung ta rih a. 

Athens mite leh Sparta-ho hi an inang lo Ше mai. Athens 
mite hi chu themthiam tak, thil mawi ngaina mi an nia; 
Sparta-ho erawh hi chuan sipai lam thu lo chu thil dang 
an ngaihsak ngai mang lo va. Athens mite chuan 
vántlángina rorélna dán hi an tichhuak a; Sparta-ho tih 
dán erawh hi chu mi tlémté chungnung bik insiama rorel 
hia ni záwk a. Chutichuan Grik-ho zinga Sparta bo an lo 
chungnun ták khán an ram pum pui rorél dánah chuan 
anmahni lo tih dán pängngai ang kha an leklam ta ber a. 
Chu chu mipuite chuan an lo ngai thei ta lo va, an hel ta 
nual mai a, a táwpah chuan Sparta-ho an tláwm leh ta 
mai a. Tin, eng chen emaw lai chu Thebes-ho hi an 
ohungnung ber ve thung a; nimahsela an puipa ber 
Epaminondas-an a thih san ták hlauh avángin, state zawng 
zawng sawrkär khata siam an tum chu an puitlin thei ta 
chuang lo va. 

* Grik-ho hian inthurual taka awm an thiam rêng réng lo 
a nih Gem hi maw! Nakinah chuan an inthurual loh 

avang bawkin hmár lama Makedon state lal Philipa chuan 
a bei a, B.C. 338-ah chuan a titläwm zo vek а. Tichuan 
Makedon hi a lo chungnung ber ve leh ta (bung а. Philipa 
{ара Alexandera chu a pa aiin a lo hmingthang ta ziwk 
mah a, a pa thiltih а chhunzawm a, а puitlin a. Chu mi 
laia mi thiltithei ber a nih avángin, a hmingah pawh 
Alexander Ropuia an vuah ta a. А chanchin chu bung 
dangah kan la chhiar leh däwn a ni. 

Sawrkár rorél dán lam thuah chuan Grik-ho chanchin hi 
ngaihnawm lo tak a ni a, initsikna thu te, intaina thu te, 
innghirnghona thute hlir a nih avángin. Thil siam lam te, 
in sak lam te, hla phuah lam te, lemchan lam te leh finna 
lamah te erawh chuan entawn tläk tak an nia. Mi thil 
ngaihtuah thiam tak, thil siam thiam tak, thil mawi lam 
ngaina mi tak an ni. An biak in sakte leh an milim dinte 
chu a mawiin a nalh hle mai a, chutiang lam thilah chuan 
tün hma lama mite chu an khüm hle mai. 

In sak lampanga an váng lai tak chu Pericles-an a ho 
vél lai hi a ni a; chu chu B.C. 450 lai vél a ni. Athens 
khuash chauh pawh ni lovin, Grik ram tin maiah biak in 
mawi tak tak leh milim mawi tak tak an din thluah mai a ni, 

An hla phuah thiam Homer-a chuan Grik-ho leh Troy-ho 
indo thu leh Odysseus-a vahvaih thute a phuah a; chu 
chu tün thleng hian khawvéla hla thu mawi páwla ngaih 
alanireng. Tin, Grik-ho hian lemchan te pawh an uarin 
an duh Ме mai a. Thu a lungngaihthläk lama ziaktu 
Aeschylus-a te, Sophocles-a te, Euripides-a te hian lem- 
chanah an pathian leh an pasalthate chanchin an phuah a. 
Tin, Aristophanes-a chuan a nuihza lam leh a hlimawm 
lamin engkim a phuah thiam zél a. Herodotus-a leh 
Thucydides-a te pawh ziaktu hmingthang tak an ni ve a, 
thawnthu mai mai aiin thu tak an ziak zäwk thin a. 

Tin, Grik mi fing zawng zawng zinga fing ber chu 
Socrates-a hi a пі a, ani chu Athens khuaa mi a ni a, a 

dam lai hun chu В.С. 400 véla ni. Fiah si sé kher Іо chuan 
engmah rin thu ngawtin a pawm duh lo va. Ni tin khaw 
laia thuin a zirtir thin a. A thu zirtir ber chu mahni rilru 
hmanga thil réng réng awmzia zawng chhuak türin a ni. 
A thih hnuah chuan a zirtir pakhat, Plato-a hian a thu 
zirtir chu a chhunzawm a; tin, nakin deuhvah chuan 
Alexander-a zirtírtu Aristotle-a hian a chhunzawm leh zél a, 

Тап thlenga thil thiam lam leh hriatna lama an puak 
chhuahna chu Grik mite hi an ni. Mathematics te, arsi 
chanchin zirna lam te leh damdawi lamah te pawh hian 
tûn thlenga tangkai an hmu chhuak tam Ме mai. Grik-ho 
hi sawrkár ropuia chhiar tür chu an ni lo nain, finna leh rilru 
lam hman thuah chuan finna bul lo dintute an ni ngei mai, 


BUNG 8 
HMÁN LAI INDIA THU 


Makedonia lal Philipa chu B.C. 336-ah a thi a, a fapa 
Alexanderan kum 20 chauh a nihin a pa ai a lo awh ta a. 
Tlangvál chauh a la nih avángin, Grik state Philipan a 
ngama a awp tákte ohuan hel hun remcháng tak niin an 
hria a. Nimahsela an rin ang a lo ni ta hauh lo va, Alexan- 
dera chu a pa aiin mi awp dán leh kaihhruai hmang a lo 
thiam a; tichuan helho zinga zaizáptu, Thebes mite chu 
a hre chhuakin a titlàwm thuai a, Sparta-ho tih loh chu 
Grik mi zawng zawng chu a lamah an intulüt vek a. 

Alexandera chuan Grik ram chauhva lal nih chu a duh 
tawk lo va, tichuan Grik sipai leh Makedonia ram sipai 
hruaiin Persia ram rûn türin a va thawk ta a. B.C. 331-ah 
Arbela indonaah chuan Persia-hote chu a va ngam a. Chu 
pawh chuan a la tilungawi täwk ta lo va, India lamah hian 
an lo chho ta zél a, kum sarih zet an thang hnuin Indus 
lui an han thleng a; nimahsela a sipaite phunnawina 
avängin, Babulon lamah an lêt leh ta a. 

Alexanderan hêng ram a han lit hi a tangkai Ме a; a han 
hneh mai chauh a ni lo va, Grik finna te a chhawm 106 zél 
a. Khawpuite a din zél a, a thih hnu kum rei takah pawh 
ching khawpuite chu India rama Grik finna leh awmdán 
ehhuahna bulpui a ni reng a. 

À háwn pah chuan Arabia ram leh Mediterranean tui- 
finriat kam vél ram lak leh zêl tumin a rel diam a; nimah- 
sela a tum ang chu ti hman lovin a lo thi ta a. A haw 
thlák hnu kum khatah, B.C. 323-ah chuan kum 33 chauh 
miin a thi a. Alexandera lo awm hma kha chuan chhak 
leh thlang an inhriain an inpawh ngai lo va; ani chu India 
leh Europe inzawmtirtu a nih aváng leh ram zau tak awp- 
tu a nih avángin, Alexander Ropuia an ti thin a. 

Alexanderan India hmár lampang ram a lák lai khán, a 
mi chéngte chu hnam máwl leh kawlhsen mai mai an ni lo 
va; aluh hma daih pawhin hnam fing tak an lo ni sa tawh 
а пі. Aryan mi tam tak India rama an luh thu kan sawi 
tawh kha in la hre cháwk ang a, chu mite lo luh hma 
chuan Dravidian-ho an lo awm tawh a. Anniho pawh hi 
leite letin khuate an han siam a, finna lamah chuan an lo 
sáng ve ta hlek a. An thlahte pawh tin thlengin India 
ram chhim lamah an la awm reng a. Dravidian mite hi 
mi háng tawi té téte an ni a, Aryan-ho erawh chu mi sáng 
tak, ngo tak an ni. 

Aryan-ho hi B.C. 1500 vélah India ramah an lit tan a. 
Lo neih dán an thiam hle tawh a, metal hriamhrei te pawh 
an siam thiam а. Ansakhua chu van te, ni te, mei te biak 
ania. Tin, India ram tawng pawimawh tak Sanskrit an 
tih hi à hmang chhuaktu an nia. A hmaa lo awmte chu 
sam takin an hneh mai a, ram hrang hrangah mahnia lal 
neiin an awm a. He miteho hian thil pakhat, chi bik 
inthliarna an tichhuak a, chu chu tün thleng hian India 
ramah a 1а awm ta renga пі. An tih dán chu hetiang hian 
ani. Päwlliah an inthen a, а ropui ber chu puithiam chi, 

Brahman an tih an ni a, a dawttu chu rálkáp mi; tin, lo 
nei mi leh kuta hnathawk miin a dawt leh a, tin, chi hnuai 
bera an ruat chu an tukdawlhote an ni a, sal ang maia 
ngaih an ni. Tin, hêng pawl lia chhiar tel loh, päwl dang 
pakhat an la awm a, anni chu chi dangin an hmusit hle a, 
deh thian loh angah an ngai hiala. Tin lai India sawrkär 
thar erawh hi chuan chutiang hmusitna dik lo tak chu 
tihbo an tum a, “India ram rêng réngah hian deh thian 
loh tumah an awm lo,” tiin an puang ta a, chuti khawpa 
mi hmusit hmang apiangte chu nasa taka hrem an duh a. 

Engpawh ni sela hmán laia India finna lam thuah chuan 

Brahman chi hi a bulpui ber an ni a; damdawi lam te, 
arsi lam chanchin te, mathematics lam te hmu chhuaktute 
an nia, tin, India ram rorél din siam tantute an ni bawk 
8. Tin, an sakhua pawh chu zawi zawiin a lo thang zél a, 
tûn thlenga Hindu sakhua kan tih hi an lo din chhuak ta a. 

Tin, hla phuah thiam tak an ni a. B.C. 600 lai vélah 
India ramah lehkha ziak an lo ching tan ta a, an ram 
thlang lama mi, sumdáwng lo veivákte atangin an thiam 
ohhuah а пі Gem e. Chu mi an lehkha ziak dán thiam thar 
hmang chuan hmän laia an mi huaisente thiltih dante hl: 
sei takin an phuah a, bu hnih lian tak tak a awh a. 

Tin, B.C. 600 hnu lawkan chuan India ramah hiar 
khawvéla sakhaw din chhuaktu ropui takte zinga pakhat 
a hming Gautama an tih chu a lo awm a, nakinah chuan : 
sakhaw hmuh chhuah thar chawiin Buddha (Fingthara) a) 
lo ti ta zàwk a. Chuvángin a sakhaw din chu Buddhism a 
ti a, a din hnu rei lo téah chuan India rama sakhaw rop 
ber pakhat a lo пі ta thuai а. Nakin deuhvah erawh chua 
India rama sakhaw lo ding hmasa Hindu sakhua hian 
lan ta a, nimahsela Buddha sakhua chu ram dangahte 
darh hman a, chuvángin tên thlengin Asia ram chhe 


lampangeh chuan sakhaw pakhat betuah chuan a tam b 
a la ni ta zél a. 

Gautama sakhaw zirtir dänah ohuan inthawina leh pawn 
lam thil chuan kawngro a su lo va, a mihring awmdán 
chu kawngro sutu ber a ni. Chhandam пі türin tisa duh- 
zäwng zawng zawng laka insüm a ngai a, ropuina te, 
hmingthanna te, chatuana nunna lam pawh hawisan tür 
a ni tih hi a zirtir dán a ni a. Tin, thil kawng thum a 
zirtir uar chu mahni invawn fel te, ngilneih te, thil nung 
tawh phawt chu ngaihhlut tir tih te hi a ni. 

Aryan-ho India rama an lo luh tirh lai vél atanga B.C. 
350 thleng kum rei tak chhüng kha chuan, lal ropui tak 
tak, anmahni zinga mi leh ram danga mite pawhin an awp 
пиа] а. Tin, В.С. 327 vélah khán Alexander Ropuia chuan 
India hmár lam a hneh a, a awp rih tih kan hre tawha. A 
thih hnu lawkah erawh chuan India miten Persia véngtu 
sipai zawng zawngte chu an üm chhuak a, Persia awpin an 
awm talo va. Tin, B.C. 250-ah khán Asoka hi a lo lal ta 
a, lal ropui tak a lo ni a, a tàwpah chuan India ram pum 
pui deuh thaw a lo awp ta a. 

Asoka hi hmán lai India ram lalte zinga hmingthang 
ber páwl a ni. A tir takah chuan sipai lam mi huai tak a 
ni a, nimahsela Buddha sakhaw zirtirna chuan a rilru a 
khawih ta hle mai a, sipai lam rilru pu tawh lovin sakhaw 
jam tihdarh duhna rilru a lo nei ta zàwk a. Chuta tang 
ohuan a lal chhüng hun zawng chu Buddha sakhua a ram 
<hhúng zawng zawng leh a vêl ramte pawha tihdarh пап 
а lo hmang ta a. А thiltih apiangah Buddha zirtirna chu 
kaihruaitu atan a hmang a. A theihtáwpin a khua leh a 
tuite thatna tür leh an läwm theihna tür ber angin engkim 
tih a tum thin a. Chutih laia Europe lama hnam hrang 
hrang indin mékte chanchin néna bük tawn pawhin a ro- 
rél fel dán chu a ram awp muanawmziaan a lang thei 
ble a ni. 

BUNG 9 


HMAN LAI CHINA THU 


Hmán lai Grik mite chuan ram zau tak pakhat khawvél 
kotlánga awmin an hria a, an lehkhabuahte pawh an ziak 
bawk thin a. А tlawh an awm loh avängin, a chanchin hi 
an hre tlém Ме mai a. Chu ram chu tina China ram kan 
tih ták hia пі. Tin hnai tak tak thleng pawh Шап China 
ram hi ram engemaw ti puia ruat a la ni fan a. 

China ram chanchin chiang taka kan hriat lohna chhan 
a tam mai а. Pakhatah chuan a ram leilung a that êm 
avängin, ei tür По lamah anmahni an lo intodelh thei a, 
chuvängin an tán ram dang néna intlawh leh insumdäwn- 
tawn a ngailo va. Tin, a rama tláng dung te, thlalér te 
leh a véla tuifinriat tein ram dang mite lo luhna a dan 
avángin, tin khaw hnu fea kawngin ram tin a lo pawh tak 
hnu tih chauh lo hi chuan, an ramah ram dang finna 
réng réng a lit lo va, China finna pawh a chhuak darh hek 
lo. Tin, chu lovah chuan, hmán lai Aigupta ram chanchin 
hriat tuma thil an laih chhuah thin ang khan, China ram- 
ah chuan laih chhuah a ni ve lo va, chutiang aväng bawk 
chuan hmán lai China-ho awmdán chu kan hre chiang 
mang lo va. Khawii lai ram atanga lo awm tan nge an 
nih hriat chian a ni lo va, tin, Grik miten an ram an dai 
pawh шпаа an lo fin chhuah tawh dán pawh hi chhui theih 
a ni bawk hek Іо. Engpawh ni sela, China-ho chungcháng 
thua kan hriat chhunte chu hetiang hi a ni. 

B.C. 1000 lai vélah hi chuan China ram chu tan anga 
ram zau a-ni lo va; ram then té téin lal hrang neiin an 
awm а, tin, an zavaiin “Van Fa” an tih mai lalber pakhat 
thuhnuaish an awm bawk a. Tin, ching lai vêl bawk 
chuan China-ho hian sakawrte an vulh a, tawlailirte en 
siam a, thir hriamhreite pawh an nei a. An inte chu a 
chung hnaha chih a ni a, a bangte chu chirhdiakin an zat 

phuia. Tin, dar leh tangkarua leh rangkachaka belte leh 
incheinate siam din pawh an thiam tawh bawk a. Ziak 
te pawh an thiam a, thing phék pan takin emaw, mau 
phel pan takin emaw lehkhabute an siam bawk a. Tin, 
damdawi eng engemaw te pawh an thiam tawh nual 
bawk a. 

Chutia lal hrang hrang neia an awm lai chuan sakhaw 
lam zirtirtu ropui tak, Confucius-a an tih chu a lo chhuak 
ta а. Confucius-a а lo awm lai hun hi B.C. 490-a Grik- 
hovin Persia mite Marathon indonaa an hneh lai vél kha 
ania. A thu zirtir chu Aigupta-ho sakhua leh India-ho 
sakhaw zirtirna nén chuan a inang lo hle a, nimahsela 
China mite rilru а luh Ме mai a, tûn thlengin mi tam takin 
an la pawm ta zéla. Pathian lam te chu a ngaihsak lo va, 
thih hnua nun leh tir thu pawh a ngaihtuah duh bawk 
hek lo. Miin a dam chhüng eng ti апра hman tür nge tih 
lam hi a uarzáwng a ni a; thih hnua kan awmdan tar thu 
ngaihtuah erawh chu buaithlák thláwn mai maiah a ngai 
a. Chutichuan mahni thenawm khawvéngte chunga that 
tür thu te, lal thu awi tür tih thu te, nu leh pa thu zawm 
tir tih leh a dik aváng ringawta thil dik chu tih fo tar a ni 
tih thute hi a kawhhmuh duh ber a nia. Chutiang sakhua 
chu mi tam zäwk rilremzäwng a ni kher äwm lo ve; 
mahse ching lai mite rilremzáwng chu a ni ohék a ni ang 
a, Confucius-a zirtirna chu pawm an lo awm hlawm gi a. 

B.C. 200 vélan China mi huaisen tak mai a lo awm a, 
chu mi chu lal hmasa ber tia vuahin a lo lal a. An rama 
lal hrang hrang awmte chu a hnuaia dahin, sipai tam tak 
hruaiin China hmár lam rûn fotu Hun-ho chu a hneh a, 
China ram chu ram гори! taka din tumin a bei ta chiam 
mai a. Ching hmélmate chu an rama lo 106 tür dan nan 
chuan an ram chu kulh bang sei takin a hung chiam a, 
chu mi kulh bang chu tán thleng pawhin a la ding tha 
. Teng a, “ China kulh bang ropui,” an la ti fo va. 

A fapa, lal pahnihna chu a pa angin thil a ti thei ve lo 
va, nakinah chuan lo nei mi rethei tak pakhatin a titlàwm 
а, chu mi thlahte chu kum 400 chhúng zet inthlák 
chhäwngin an lala, An chi hming chu “Han” a ша, an 
lal lai chuan China ram chu ram ropui takah an dina. An 
sipaite chu thlang lam pan zélin an kal a, India hmár lam 
dep thlengin an ram awpah an siam a. Tin, Han lalte 
chuan indo chauh an ngaihtuah a ni lo va, mipui vántláng 
thawvenna tir an ngaihtuah bawk a, lehkha thiam lamte 
pawh an uar a, an khua leh tuite chu thlamuang tak leh 
hmuingil takin an awm a. 

Han chi hi B.C. 200 atangin A.D. 200 thlengin an lal a. 
Chu mi lai vél bawk chuan Rom ram hi an lo ding chhuak ve 
bawk а. Chutichuan а tuamah inhretawn hauh lovin thlang 
lam ramah leh chhak lam ramah arualin ram ropui tak a 
lo ding reng mai a ni, 

BUNG 10 


ROM RAM A LO INDIN CHHUAH 
DAN LEH A LO ZAU TIAL TIAL DAN 


Asia ram chhak lam táwp thu kan chhui ta a, Europe 
ram lam thu i han chhui leh teh ang. Aryan pawl khat 
chu Italy ramah hian an lut tih kan sawi tawh a. An luh 
tirh lai khán hnam fing an ni lém lo va, an kiang vóla 
awm sa Grik te, Kret thliarkára mite leh Aigupta-hote hi 
an fing zäwk vek a. Tichuan ching Aryan pawl tlémté 
ohuan Tiber lui kamah awmhmun an khuar a, an khaw 
hming chu Rom a ni a. Hmár lamah chuan Etrusca mi 
an awm а, an chanchin hi hriat a ni mang lo va, Mediter- 
ranean kam vél chhak lampang atanga lit an ni áwm e. 
Tin, a chhim lamah Grik-ho, Aegean tuifinriat kam vél leh 
thliarkár atang tea lit ап awm bawk a. Nimahsela Grik 
mi emaw, Etrusca mi emaw, a tumah mah chuan Italy 
ram chu an hminin an luah pumhlim lo va, Italy ram 

chauh pawh ni lova, Europe ram zawng zawng zawi zawia 
lo ngam fai vektute chu Rom-ho an ni zàwk. 

A tirah chuan Rom-ho hi an tam lovin an chak lo hle a, 
Etrusca-ho chuan awl takin an hneh a. Tin, B.C. 500 lai 
vélah khan Rom-ho chuan an bei a, Etrusca lal an ban a, 
lal nei lovin vántláng rorélin an awm a. Chuta tang chuan 
an véla mite an do an do ta mai a, kum 250 chhüng zet 
chu an bei a, a täwpah chuan Etrusca-ho te, Aryan mi 
dang te leh Grik-ho te hneh zovin Italy ram pum pui chu 
an thuhnuaiah an dah a. 

Italy ram an 14k zawh veleh, hmélma chak záwk leh 
тори! zäwk bei tür a 10 awm leh zéi а. Sicily zäwn, Africa 
ramah chuan Phoiniki-hote khan awmhmun an khuar a, 
an khawpui hming chu Carthage a ni. Rom-hovin Italy 
ram lak zawh tuma an bei chhüng khan, Carthage-hote 
chu an lo chak telh telh ve a, tichuan Mediterranean ram 
véla thuneihna inchuhin Carthage leh Rom nasa takin an 
inbei ta a. Kum 50 aia rei mah an indo va, Rom-ho chu 
an tlawm thelh thelh thin a, nimahsela an lo bei leh tal 
tal thin a. 

Carthage mite hotu ber chu Hannibala a ni a, Rom-ho 
hruaitute ai chuan a fing zàwk êm ёп а. Hannibala chuan 
sakawr te, sai te, sipai tam takte nén Italy ram a va rin 
thina. Carthage sawrkär chuan Hannibala kha itsik lovin 
tanpui tha duh sela chuan, Rom hi an la mai dáwn a; 
mahse an tanpui tha duh lo va, ei tür lam leh sipai lam 
pawh an pe tha duh lo va, chuváng chuan Rom-ho khán 
an lo dang thei ta а. Nakinah chuan Rom-hovin Carthage 
an va rûn ve thung а, B.C. 202-a Zima indonaah chuan 
Hannibala chu a lo tláwm ta a, Carthage ropuina pawh 
chu a chuai hlen ta a. 

Chu mi hnu kum 200 chhünga thil lo awmte chanchin 
chu kimtawi taka sawi a har Ше a. Rom-hovin Carthage 
ram an lák' kha Italy pawn lama ram an tih zau tanna a 

nia. Carthage lak pahin Sicily leh Spain ram thenkhat 
pawh an la a. Nakin deuhvah Adriatic tuifinriat kánin 
Grik ram an la leh a. Chuta tang chuan Asia Minor ram- 
ah an lit a, Suria ram leh Palestine ramah an lit thla zél 
a. Tin, Aigupta ram te, Gaul ram te leh a täwpah phei 
chuan Britain ramah te pawh an lit ta zél a. А tirah 
chuan khaw khata mi tlémté an ni a, chutianga ram zau 
tak la tür chuan kum rei fe an bei a, Carthage khawpui 
lak atanga ching an bei chhüng chu kum 300 зеў a ni. 

Chutiang ram zau tak an lo awp ták avang chuan Rom- 
ho tán chuan harsatna tak a lo awm ta а. Ап ram tizau 
tira an bei lai khán an roréltute chu Rom khawpuia mite 
hlir an nia. A tir takah chuan an mithahote chauhvin 
thu an nei a, mahse nakin deuhvah chuan vantling pawh- 
in an sawrkár thuah pawh chuan thu neih ve an lo tum 
taa. Ram zim deuh an nih lai kha zawngin chutiang chu 
a tha hle bawk a; nimahsela ram zau tak mai awp nan 
chuan a tha ta meuh lo va. Chutichuan an hruaitu ber 
pakhat, Sulla chuan mi thaho chauhvin rorél chu thain a 
ring a, väntläng chu a bán ta a, пра roréltu an ruat a, 
ching chu mi thate an ni deuh ber a. Nimahsela B.C. 78-а 
a thih hnuin, a thlaktu Pompeia leh Julia Kaisara khán 
chu mi upate thuneihna kha an tibo leh a. Tin, chu mi 
pahnih pawh chu ohungnun an inchuh avángin, an inrem 
thei ta chuang bik lo va, chutichuan an inbei a, Pharsalia 
indonaah chuan Pompeia chu a lo tlàwm ta a. 

Tichuan Sullan a bei a, à hlawhohhamna thil harsa tak 
mai kha Julia Kaisara chuan a bei veta а. An ram а zau 
hle si a, Kaisara chuan mi pakhat hotu bera a awm chu 
thain a hria a; nimahsela tûn hma lama vántláng roréla 
awm duh mite khán tha an tihpui lo va. An inngeih lo 
telh telh a, a tàwpah chuan Brutus-a hovin an phiar ru ta 
a, B.C. 44 March thlaah chuan Kaisara chu an that ru ta 
a, tichuan Rom ram chu a lo buai leh ta viau' maia. A 

täwp a täwpah chuan Kaisara tupa Octavia chu hotuah a 
insiam thei ta а. Octavia chuan Julia Kaisara tih dán ang 
kha a zàwm a, Rom ram chu mi pakhat rorélin a lo awm 
ta a. 

Engpawh ni sela, Kaisara ai chuan mi deh vél dán a 
thiam a, vántláng rorélna paih vek ni meuh si lovin, thu- 
ncih theih chin neiin upa rorél páwl а siam a. Tichuan 
Octavia chu Rom emperor hmasa ber a lo nia. Alo lal 
lai khan Augusta tih hming hi a lo pu ta a, Pathian Leh- 
khabuah pawh Kaisara Augusta tia an ziak kha, Tichuan 
rei tak rorél dán tha tak an zawn hnuin, Rom-hovin an 
ram zau tak awp dán tha bera an ruat chu an lo hre 
chhuak ta a. 

Emperor tha tak leh thil ti thei tak an nei bawk a, 
emperor tha lo leh thil ti thei lo tak an nei tawh bawk a; 
nimahsela Rom sawrkár indin dán leh rorél dán hi thil 
namén a nilo уа. A that lohnate chu awm bawk mah sela, 
thatna kawng а tam а пі. Grik mite angin thil mawi siam 
tum mi an ni lo va, thil siam thiam lamah chuan engmah 
tihchhuah an nei lo. Lehkha thiam lamah pawh an thei 
ve fu chungin Grik mi chu an chelh lo. Amaherawhchu 
Grik-hovin chelh lohna an nei ve thung a, Rom-ho chu mi 
invawng fel tak, thil ruahman leh rorél dán thiam mi tak 
an ша. Intimipa tak an ni a, chutiang mi an nih aváng 
chuan Hannibala mi hlauhawm tak pawh hnehin an ram 
chu an lo hum thei a, ram zau tak pawh an lo din thei a 
ni. Chutih laia Rom ram chuan Europe mitena an hriat 
chin khawvél chu a huam vek mai tih theih a ni. Scotland 
ram atanga Sahara thlalér thleng te leh Atlantio tuifinriat 
atanga Mesopotamia ram thlengin a ni a, chang an ram 
chhing zawng zawngah chuan sawrkar inawp dan fel tak 
leh nghet taka khawsak dan an nei vek a. 

Rom-ho chuan mi ram an la ringawt mai a ni lo va, an 
lak ram apiang chu tihfin zél an tum tlat a ni. An ram 

zawng zawngah chuan lamlian an kaltfr zéla. Tin, awm- 
hmun an nghehna apiangah chuan in ropui tak takte an 
ва zéla. Chang khuaah chuan an hmin lalte chu an awm 
a, Rom inchei dan an la a, an tawng an zir bawk a, Rom 
rorél dante pawh an hmang zél a. Rom-ho an tláwm hnu 
pawhin an dante a bo mai lo va, tina Europe hmun tam 
taka an rorél dan hi Rom-ho dán an lákte a la ni reng a. 

Ching laia mi tin mai chuan Rom mi an nihna chu an 
chhuang êm êm thin a. Rom ram ngei стау, Asia Minor 
lam emaw, Gaul-a piang emaw pawh ni sela, Rom mi an 
nihna chu an chhawr thei réng réng a ni. Chuvángin an 
tam chhinga mi tam tak chuan Rom-ho chu an ram latu 
mai angah an ngai lo va, an ram nu leh pa angah an ngai 
zawk thin a. 

Rom-ho апра Вей Калуа ram awp zau hi tûn hma lam- 
ah chuan an la awm ngai lo va. Rom sawrkár hian fel 
takin hmán lai khawvél ram zawng zawngte a suih kháwm 
vek a, an finna te leh an thiamnate theuh la kháwmin an 
vawng tha vek a, tin hnua sawrkár lo lian Ich zélte 
pawhin an tangkaipui thei ta a ni. 

